പരിശോധന നടത്താത്തയാള്ക്ക് കൊവിഡെന്ന് അറിയിപ്പ് സംഭവം മലപ്പുറത്ത്, ആരോഗ്യമന്ത്രിക്ക് പരാതി നല്കി മലപ്പുറം: മലപ്പുറം തേഞ്ഞിപ്പലം ചേലേമ്ബ്ര പഞ്ചായത്തില് കൊവിഡ് പരിശോധന നടത്താത്തയാള്ക്ക് കൊവിഡ് പൊസിറ്റീവെന്ന് അറിയിപ്പ് കിട്ടിയതായി പരാതി. ചേലേമ്ബ്ര സ്വദേശി അമൃതയ്ക്കാണ് പരിശോധന നടത്താതെ ഫലം പൊസിറ്റീവായതായി ആരോഗ്യ വകുപ്പില് നിന്ന് അറിയിപ്പ് കിട്ടിയത്. പഞ്ചായത്തില് നടത്തിയ കൂട്ടപ്പരിശോധനയില് ആര്ടിപിസിആര് ടെസ്റ്റിന് അമൃത രജിസ്റ്റര് ചെയ്തിരുന്നു. എന്നാല് പരിശോധനയ്ക്ക് എത്താന് കഴിഞ്ഞിരുന്നില്ല. സംഭവത്തില് അമൃതയുടെ കുടുംബം ഡിഎംഒയ്ക്കും ആരോഗ്യമന്ത്രിക്കും പരാതി നല്കിയിട്ടുണ്ട്. കൂട്ടപ്പരിശോധന നടത്തിയതില് സംഭവിച്ച സാങ്കേതിക പിഴവാണ് അമൃതയ്ക്ക് പൊസിറ്റീവായി പരിശോധ ഫലം വരാന് കാരണമായതെന്ന് ചേലേമ്ബ്ര പഞ്ചായത്ത് മെഡിക്കല് ഓഫീസര് ഡോക്ടര് അനില് കുമാര് പറഞ്ഞു. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona Last Updated Jul 31, 2021, 12:41 PM IST covid covid 19 covid result health minister covid test